Diari Oficial de la Generalitat Valenciana


Sumari del DOGV 1418, del 08-11-1990 (1990/819302)

RESOLUCIÓ de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Ciències Socials (Geografia i Història), dirigit als centres públics i centres privats concertats i al professorat de nivells no universitaris de l'ensenyament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1418

Data del DOGV
:   08-11-1990

Secció del DOGV
:   ALTRES DISPOSICIONS

Número del document
:   1990/819302


Data del document
:   14-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Ciències Socials (Geografia i Història), dirigit als centres públics i centres privats concertats i al professorat de nivells no universitaris de l'ensenyament.  
Per tal de poder desplegar als centres educatius el projecte per a la reforma de l?ensenyament que l'Administració proposa, la Direcció General d'Ordenació i Innovació Educativa de la Conselleria de Cultura, Educació i Ciència, considera imprescindible posar en marxa un conjunt de programes de formació permanent que, amb caràcter institucional, faciliten al professorat els mitjans perquè, de comú acord amb la comunitat educativa en què presta els seus serveis, puguen adaptar-se els projectes curriculars a les particularitats del seu alumnat i del seu centre.  
L'objectiu general d'aquests programes és oferir al professorat la possibilitat de reflexionar i aprofundir la formació específica de l?àrea i/o nivell en qüestió, per a la qual cosa caldrà que aquests comprenguen no sols el contingut d'actualització científica, sinó també un estudi i anàlisi dels factors que intervenen en tot el procés d'aprenentatge.  
Atès que la finalitat d'aquestes iniciatives excedeix els límits de la formació individual del professorat i transcendeix als centres d'ensenyament, amb el fi de crear un nou clima afavoridor per a l?elaboració de projectes col·lectius de centre, l'Administració valenciana estima que correspon als mateixos centres, per mitjà dels Consells Escolars respectius, proposar els professors i professores que hauran de participar en els programes de formació del professorat i col·laborar en la mesura de les seues possibilitats en la realització dels projectes curriculars adequats al seu entorn i en la consecució dels objectius previstos dins el marc legal vigent.  
Per això, fent ús de les competències que em confereix l'article 15 del Decret 95/1987, de 17 d'agost, del Consell de la Generalitat Valenciana, resolc:  
Primer. Convocatòria  
Convocar un Programa Institucional de Formació Permanent de Geografia i Història, destinat al professorat que imparteix la docència d'aquestes assignatures o àrees als centres públics i centres privats concertats d'EGB i EM de la Comunitat Valenciana.  
Segon. finançament  
Les despeses derivades d'aquesta convocatòria seran sufragades a càrrec del Programa 423.10 del Pressupost de l'any 1990 i de les aplicacions pressupostàries que determine el caràcter de la despesa.  
Tercer. Organització  
Correspon a la Direcció General d'Ordenació i Innovació Educativa de la Conselleria de Cultura, Educació i Ciència, per mitjà del Servei de Formació del Professorat, l?organització de les diferents etapes del programa institucional de formació, comptant amb la col·laboració del Programa d'innovació i Reforma Experimental i amb la participació dels centres de professors de la Comunitat Valenciana.  
Quart. Objectius  
Aquest programa de formació del professorat pretén fonamentalment que, mitjançant un treball col·lectiu, els professors i professores assistents aprofundesquen alguns coneixements científics que incrementen la seua capacitat per a crear situacions adequades que afavoresquen l'aprenentatge significatiu de la geografia i histèria per part dels seus alumnes, i el desenvolupament d'estratègies del canvi conceptual, metodològic i d'actitud. De la mateixa manera, es pretén afavorir la discussió, elaboració, experimentació i avaluació de materials concrets de treball per a la classe.  
Cinquè. Participants  
El programa va dirigit als centres públics i centres privats concertats i al professorat d'ensenyament no universitari de les províncies de València, Castelló i Alacant.  
Es convoquen 86 places, 76 d'oferta pública i 10 de Lliure designació per l'administració, aquestes últimes destinades a la preparació de futurs tutors del programa.  
Fins a un màxim del 5% de les places ofertes públicament en cada curs es destinaran a professors la tasca docent dels quals es realitze en centres d'ensenyament privat concertat de les tres províncies de la Comunitat Valenciana.  
La distribució de les places d'oferta pública serà la següent:  
Per nivells educatius:  
- 46 per a professorat d'EGB  
- 30 per a professorat d'EM  
Per zones:  
- 26 per a professorat de la província de València  
- 34 per a professorat de la província d'Alacant  
- 16 per a professorat de la província de Castelló  
Els centres participants proposaran com a màxim dos professors o professores amb el perfil següent:  
EGB.- Professorat que impartesca durant els dos anys de durada del programa l?àrea de Ciències Socials en els cursos 7é i 8é d'EGB.  
BUP: Professorat que impartesca les assignatures de Geografia i Història en 1r, 2n o 3r de BUP.  
FP: Professorat de FP de 1r o 2n grau que impartesca l'assignatura de Formació Humanística.  
El professorat proposat a més haurà de reunir aquests requisits:  
- Estar en activitat i amb destinació definitiva al centre, per als funcionaris docents.  
- Tenir un contracte indefinit, per al professorat de centres privats concertats.  
Sisè. Estructura del programa  
El temps de durada d'aquest programa serà de dos cursos acadèmics 1990-91 i 1991-92 i constarà dels períodes següents:  
Fase A: preparatòria. Una vegada finalitzat el concurs començarà una fase preparatòria que consistirà en el contacte dels tutors amb el professorat en els seus centres, per tal d'analitzar les característiques d'aquests centres i facilitar-los materials.  
Fase B: inicial intensiva. Es una fase de caràcter intensiu amb una durada prevista de 300 hores, en què es treballarà de dilluns a dimecres, de 9,30 a 14 hores, i el dilluns i el dimarts de 16 a 18,30 hores. Durant aquest període es procedirà a la discussió i fonamentació de les propostes didàctiques, mitjançant l'estudi de problemes fonamentals en el procés d'ensenyament-aprenentatge (treballs pràctics, resolució de problemes, anàlisi de les actituds dels alumnes envers la geografia i la història, treballs de camp, etc.), també a l'elaboració i discussió de materials concrets de treball per a la classe, en què s'apliquen les propostes didàctiques discutides.  
El dijous i divendres d'aquest període el professorat participant assistirà al seu centre de treball per a aplicar tasques concretes del curs d'acord amb les indicacions de la direcció del curs.  
Fase C: de treball en el mateix centre i en seminaris permanents. En finalitzar la fase inicial intensiva s'iniciarà aquesta fase que, almenys, constarà de 50 hores i que estarà dividida en dues parts. En la primera de dos mesos de durada, els participants es constituiran en grups de treball, i es reuniran quinzenalment el dimarts de 17 a 20 hores. En aquestes reunions, cada grup comptarà amb un tutor i es dedicarà fonamentalment al seguiment del treball realitzat a classe, a l'anàlisi de l'aplicació dels materials elaborats en la fase anterior, als estudis dels problemes que es plantegen, etc. Així mateix està previst en la mesura que això siga possible la visita a classes, tant dels tutors com dels participants entre ells.  
Els professors participants en el programa així com els centres, deuran comprometres a desenvolupar a les aules durant tot aquest període, un pla de treball acordat prèviament amb els tutors.  
Fase D: de seguiment. Es realitzarà al llarg del curs escolar 1991/92. Durant aquesta fase, els participants, centres escolars i professors, es comprometen a continuar treballant en els grups constituïts, per tal de complir les tasques encomanades per la coordinació del curs, comptant amb la col·laboració de l'assessor o assessora d'un CEP, que farà de coordinador dels grups.   
Setè. Cursos que s'ofereixen  
Els cursos que s'ofereixen són els següents:  
Núm. Ciutat de Núm. Calendari  
curs Àrea realització places previst  
   
1 Geogr.-Hist. Alacant 39 Fase A: començament 1r. trimest. 90/91  
 Fase B: resta del curs 90/91  
 Fase C: Curs escolar 91/92  
2 Geogr.-Hist. València 47 Fase A: començament 1r. trimest. 90/91  
 Fase B: resta del curs 90/91  
 Fase C: Curs escolar 91/92  
Vuitè. Condicions de participació   
Seran les següents:  
a) La matrícula i l'Assistència als cursos del programa serà gratuïta.  
b) Durant la Fase A, el professorat seleccionat de centres públics serà eximit de docència, i per això la Conselleria de Cultura, Educació i Ciència nomenarà els substituts que calguen. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
c) Durant les Fases B o C, als participants que tinguen el lloc de residència i el centre de treball fora del lloc on es realitzen les activitats de formació, a una distància superior a 20 Km, els seran abonades les despeses de desplaçament, valorades segons l?import dels bitllets en serveis públics des del lloc de residència a la ciutat on s'impartesca el curs i viceversa. També se sufragaran les despeses d'allotjament i restauració quan s'acrediten dificultats diàries de desplaçament. El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa perquè li siguen abonades les despeses per desplaçament.  
d) Els professors participants quedaran obligats a assistir a la totalitat de les classes i a realitzar totes les activitats programades en el curs, inclosa la memòria d'activitats.  
Novè. Criteris de selecció i barem  
Els aspirants seran seleccionats d'acord amb els requisits i criteris que s'indiquen en aquest barem:  
a) Centres i professorat que participa en els plans de reforma educativa, justificat mitjançant un informe signat pel cap del Programa d'innovació i Reforma Experimental, de la Conselleria de Cultura, Educació i Ciència. (fins a 5 punts).  
b) Centres i professorat que participa en els projectes i activitats que organitzen els CEP justificat mitjançant un informe signat pel director del CEP corresponent. (fins a 5 punts).  
c) Centres i professorat que participa en les convocatòries públiques de projectes d'innovació, investigació i experimentació de la Conselleria de Cultura, Educació i Ciència, justificat documentalment. (fins a 5 punts).  
d) Centres i professorat que imparteixen l'ensenyament en valencià, justificat mitjançant un informe del director del centre en què s'indique que el professor/a proposat imparteix l'assignatura de Ciències Socials en grau de tractament lingüístic total segons el pla específic del centre. (fins a 5 punts).  
e) Centres i professorat d'EGB i d'EM, que presenten un projecte comú per a l'etapa 12-16 anys, bé ja experimentat en anys anteriors o com a projecte per a anys posteriors justificat mitjançant un informe signat pels directors dels centres. (fins a 5 punts).  
f) Currículum dels professors proposats:  
- Expedient acadèmic i titulació, fins a 3 punts  
- Experiència docent com a professor en l'àrea, cicle o matèria objecte de la convocatòria, 0,5 punts per any, fins a 5 punts.  
- Participació en grups o seminaris didàctics relacionats amb la matèria objecte del curs, fins a 3 punts  
- Participació en investigacions de caràcter científic o didàctic relacionades amb l'àrea, cicle i matèria objecte del curs, fins a 3 punts  
- Publicacions de caràcter científic o didàctic relacionades amb els objectius del curs, fins a 3 punts  
- Altres mèrits relacionats amb els objectius del curs (assistència a cursos, jornades, congressos, etc.), fins a 3 punts  
Deu. Avaluació  
L'avaluació dels professors participants es realitzarà tenint en compte el rendiment obtingut per cada alumne en els aspectes teòrico-pràctic del curs, la realització dels treballs que es facen al Llarg d'aquest i la qualitat de la memòria final.  
L'avaluació global dels assistents s'expressarà en termes d'apte o no apte. En aquesta avaluació es consideraran com a elements a tenir en compte tant el rendiment obtingut, com les faltes d'assistència no justificades, i també el no compliment d'algun dels termes de la convocatòria.  
Onze. Documentació  
Les sol·licituds es realitzaran mitjançant una instància dirigida al director general d'Ordenació i Innovació Educativa, i s'hi adjuntaran els documents següents:  
1. Fotocòpia de l'acta de la reunió del consell escolar en la qual el centre acorda participar en aquesta convocatòria i proposa el professor/a,i en què conste la seua acceptació expressa de complir les condicions exigides en el punt 5e. d'aquesta Resolució.  
2. Escrit del director/a del centre en què s'indique expressament l?àrea, cicle i cursos que impartirà el professor proposat durant el curs 90-91 i compromís per al curs 91-92.  
3. Currículum professional dels professors o professores sol·licitants, documentalment justificat.  
4. Informe o informes, si s'escau, signat/s per l?organisme competent, de complir algun dels criteris que s'estimen com a prioritaris per a participar en el programa.  
Dotze. Termini i lloc de presentació de les documentacions.  
El termini de presentació de sol·licituds serà de vint dies hàbils a partir de la data de publicació en el DOGV d'aquesta Resolució.  
Les sol·licituds es podran presentar a la Conselleria de Cultura, Educació i Ciència, als Centres de Professors, als Serveis Territorials de Cultura i Educació, o per qualsevol dels mitjans que estableix l'article 66 de la Llei de Procediment Administratiu.  
Us sol·licituds s'ajustaran al model d'instància que s'adjunta com a annex a aquesta Resolució.  
Tretze. Retirada de les documentacions  
Durant el mes següent a la publicació de la Resolució definitiva, els participants podran retirar la documentació al Servei de Formació del Professorat de la Direcció General d'Ordenació i Innovació Educativa, de la Conselleria de Cultura, Educació i Ciència, directament o per mitjà d'una persona autoritzada. Passat aquest termini es perdrà el dret sobre aquesta.  
Catorze. Comissió de selecció  
La convocatòria serà resolta per una Comissió presidida pel director general d'Ordenació i Innovació Educativa, o la persona en qui delegue, i formada per:  
- Un representant de la Direcció General de Centres i Promoció Educativa, designat pel director general corresponent, amb nivell de cap de servei.  
- El cap del Servei de Formació del Professorat.  
- El cap del Programa d'innovació i Reformes Experimentals.  
- Un representant de la Direcció General de Règim Econòmic i de Personal, designat pel director general corresponent, amb nivell de cap de Servei  
- Un coordinador del Programa de Reforma en l?àrea de Geografia i Història, a proposta del director general d'Ordenació i Innovació Educativa.  
- Un assessor técnico-pedagógic de CEP especialista en la matèria, a proposta del director general d'Ordenació i Innovació Educativa.  
- Un professor d'EM especialista en la matèria, a proposta del director general d'Ordenació i Innovació Educativa.  
- Un professor d'EGB, especialista en la matèria, a proposta del director general d'Ordenació i Innovació Educativa.  
Quinze. Exposició pública de les llistes de seleccionats i reclamacions  
La relació de seleccionats es farà pública a la Conselleria de Cultura, Educació i Ciència, als Centres de Professors i als Serveis Territorials de Cultura i Educació, i hi haurà un termini de 10 dies per a reclamar davant la Comissió seleccionadora. Una vegada resoltes les reclamacions es farà pública la llista definitiva de centres admesos, i serà notificada, tot seguit, a aquests per la Direcció General d'Ordenació i Innovació Educativa, la qual així mateix n'assabentarà els Serveis Territorials de Cultura i Educació i els Centres de Professors, per a l?exposició pública.  
Les reclamacions seran trameses directament a la Direcció General d'Ordenació i Innovació Educativa (Av. Campanar, 32. 46899-València).  
Setze. Certificació  
La Direcció General d'Ordenació i Innovació Educativa expedirà el diploma corresponent al professorat participant, que siga considerat apte en finalitzar les tres fases del programa, i per a això tindrà en compte les actes presentades pels coordinadors del programa.  
Els participants considerats no aptes rebran un certificat d'assistència, si aquesta ha estat superior al 75% de les sessions.  
València 14 de setembre de 1990. - El Director General d'Ordenació i Innovació Educativa: Baltasar Vives i Moncho.  
ANNEX I  
Instància sol·licitud  
 Cognoms Nom NRP  
   
, a proposta del Consell Escolar del centre   
de sol·licita que li siga concedida una plaça per a participar en el Programa  
de Formació Permanent en Geografia i Història, convocat per Resolució de la Direcció General d'Ordenació i Innovació Educativa, de 14 de setembre de 1990, i està interessat a assistir al curs següent:  
Núm. curs Àrea Lloc  
   
1 Geografia-Història Alacant  
2 Geografía-Història València  
A) Dades del centre:  
Tipus de centre: Públic Privat concertat   
Nom del centre   
Localitat cp   
 EGB BUP FP1 FP2 BACH. EXPER.  
Enseny. que s'imparteix   
Nombre d'alumnes   
Nombre total de professors del centre   
Nombre de grups en cada nivell   
B) Dades personals del professor:  
Cognoms Nom   
Adreça Localitat   
CP Tel DNI   
C) Dades professionals:  
1. Especialitat   
2. Àrea o assignatura que ensenya actualment   
3. Cursos en que impartirà l'assignatura durant:  
- L'any escolar 1990-91   
- L'any escolar 1991-92   
D) Requisits que compleix el professor:  
a) Participació amb el centre en els plans experimentals SI NO  
de Reforma Educativa   
Anys en què ha participat en l'experiència   
b) Participa amb el centre en projectes i activitats que SI NO  
organitza un CEP   
Anys en que ha participat en aquests projectes   
CEP que certifica   
c) Participació en convocatòries públiques de projectes  
d'innovació, investigació i experimentació SI NO  
   
Títols dels projectes:  
   
   
   
Anys en que ha participat en aquests projectes   
d) Participa en el centre en la línia d'ensenyament en valencià SI NO  
   
Imparteix l'àrea, de Ciències Socials en valencià? SI NO  
Anys en que ha impartit l'àrea en valencià   
E) Currículum:  
- Expedient acadèmic:  
 Titulació   
 Especialitat   
- Experiència docent com a professor en l'àrea, cicle o matèria objecte de la convocatòria:  
Anys d'experiència docent en l'àrea, cicle o matèria   
   
- Participació en grups i seminaris relacionats amb les ciències socials:  
 Nombre de grups   
 Anys de durada   
 Títols dels seminaris o grups:  
   
   
   
- Participació en investigacions de caràcter científic o didàctic relacionats amb l'àrea, cicle o matèria objecte del curs:  
 Nombre   
 Títols dels projectes:  
   
   
   
- Publicacions de caràcter científic o didàctic, relacionades amb la matèria:  
 Nombre   
 Tipus de publicació   
 Títols   
   
   
- Altres mèrits:  
   
   
   
 a de de 1990  
Vist i plau Signat:  
El Director del Centre El professor/a  
IL·LM. SR. DIRECTOR GENERAL D'ORDENACIÓ I INNOVACIÓ EDUCATIVA